# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresată de **COMUNA VALEA TEILOR**, cu sediul în localitatea Valea Teilor,str. Mihai Viteazu, nr. 24, jud. Tulcea, înregistrată la APM Tulcea cu nr. 6971/09.06.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de **02.05.2018**, că proiectul **„MODERNIZARE CĂMIN CULTURAL ÎN LOCALITATEA VALEA TEILOR, COMUNA VALEA TEILOR, JUDEŢUL TULCEA",** propus a se realiza intravilan, com. Valea Teilor, satul Valea Teilor, str. Unirii, nr. 52-54, jud. Tulcea, identificat prin T59, CC 1754 şi CC 1754/1, NC 30150 şi NC 30617,  **nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata ROSPA0073 Măcin-Niculiţel.

- amplasamentul se află intravilan, com. Valea Teilor, satul Valea Teilor, str. Unirii, nr. 52-54, jud. Tulcea, identificat prin T59, CC 1754 şi CC 1754/1, NC 30150 şi NC 30617. Pe amplasament nu au fost identificate specii de păsări sau alte specii de faună şi habitate ale speciilor pentru care a fost declarată aria protejata ROSPA0073 Măcin-Niculiţel şi care ar putea fi afectate de implementarea proiectului. Proiectul nu va afecta negativ aria naturală protejată.

- beneficiarul a obţinut Avizul Administraţiei Parcului Naţional Munţii Măcinului cu nr. 195/ 19.06.2017.

**Localizarea proiectului :**

- amplasamentul se află intravilan, com. Valea Teilor, satul Valea Teilor, str. Unirii, nr. 52-54, jud. Tulcea, identificat prin T59, CC 1754 şi CC 1754/1, NC 30150 şi NC 30617, pe un teren cu folosinţa actuală de curţi-construcţii.

**Caracteristicile proiectului :**

Proiectul constă în reabilitarea, modernizarea şi extinderea căminului cultural existent, precum şi lucrări auxiliare de împrejmuire şi asigurare a utilităţilor. Toate lucrările de construire/modernizare se vor face în limita amplasamentului, fără a avea un impact negativ semnificativ asupra obiectivelor de conservare ale ariei naturale protejatăe.

Căminul cultural este amplasat pe un teren cu suprafaţa de 2213 mp. Suprafaţa afectată de proiect va fi de 1136 mp, din care: S construită=448,90 mp; S desfăşurată=448,90 mp; S utilă =392,40 mp.

Proiectul prevede următoarele:

1. Lucrări de modernizare şi extindere a căminului cultural, pe un nivel –parter, cu structură din beton armat, închideri cu zidărie din BCA, tâmplărie din profile PVC cu geam termoizolant, acoperiş din lemn şi învelitoare din tablă tip ţiglă, jgheaburi şi burlane pentru preluarea apelor meteorice.
2. Clădirea destinată căminului cultural va fi dotată cu grupuri sanitare, instalaţii de ventilaţie şi instalaţii de climatizare;
3. În vecinătatea căminului cultural se vor amenaja spaţii pentru parcarea autoturismelor, alei de acces şi spaţii verzi.
4. Incinta căminului cultural va fi împrejmuită cu gard din plasă sudată zincată bordurată, L împrejmuire=160 ml.
5. Accesul în incinta căminului se va face printr-o poartă metalică cu deschiderea de 3 m şi o poartă pietonală cu deschiderea de 1 m.
6. Incinta va fi prevăzută cu şase stâlpi pentru iluminatul perimetral.
* Alimentarea cu apă: Racordare la reţeaua de alimentare cu apă a localităţii Valea Teilor ;
* Canalizarea apelor uzate menajere: Deversarea apelor menajere se va face într-un bazin betonat vidanjabil de cca 10 mc aflat pe amplasament;
* Energie electrica: Racordare la reţeaua de energie electrică aflată pe amplasament, precum şi dotarea cu 6 panouri solare care să contribuie la creşterea temperaturii agentului termic pe perioada de iarnă-vară .
* Energie termica: centrală termică alcătuită dintr-un cazan cu funcţionare pe combustibil solid şi un boiler bivalent.

**Condiţiile de realizare a proiectului:**

Pentru a preveni şi eventual a limita şi elimina efectele unui posibil impact negativ (posibil doar pe perioada de desfaşurare a lucrărilor) se vor lua de către beneficiar si antreprenorul general urmatoarele măsuri :

* Supravegherea lucrărilor in permanenţă de catre personal specializat si dirigintele de şantier ;
* Reducerea pe cât posibil a perioadei de execuţie a lucrărilor de construcţii;
* Toate materialele folosite vor fi livrate de către furnizori acreditaţi iar transportul, manipularea si depozitarea lor se va realiza fără a afecta mediul inconjurător.
* Toate lucrările se vor desfăşura strict pe amplasament, fără a afecta vecinătăţile.
* Lucrările nu vor genera zgomote sau vibraţii care sa deranjeze speciile pentru care a fost desemnată aria protejata ROSPA0073 Măcin-Niculiţel.
* Nu se vor folosi echipamente de construcţii mari care sa genereze zgomote si vibraţii. Utilajele folosite trebuie să aibă inspecţia tehnică la zi. Constructorul va lua toate măsurile pentru a preveni scurgerile de combustibil sau ulei în sol.
* Pe parcursul execuţiei se vor delimita zonele de depozitare pentru diverse materiale de construcţie, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspandire a acestora pe sol .
* Pe tot parcursul execuţiei se vor lua, prin grija antreprenorului general, toate măsurile legate de protejarea biodiversităţii, solului, subsolului, faunei si vegetaţiei din jurul amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor şi predate unui operator de salubritate autorizat .
* Organizarea de şantier se va amplasa pe terenul pus la dispoziţie de beneficiar, care se va împrejmui. Sursele de apă şi energie electrică necesare organizării de şantier vor fi puse la dispoziţia constructorului de beneficiar. Organizarea de şantier va fi prevăzută cu toalete ecologice. După finalizarea lucrărilor amplasamentul se va readuce la starea iniţială.
* După finalizarea lucrărilor de modernizare toate suprafeţele (învelişul vegetal) afectate temporar de lucrări vor fi readuse la starea iniţială de utilizare.

Titularul proiectului va respecta condiţiile impuse prin Certificatul de Urbanism nr. 06 din 18.05.2017, emis de Primăria Comunei Valea Teilor .

Titularul proiectului va respecta condiţiile impuse prin Avizul Administratiei Parcului Naţional Munţii Măcinului cu nr. 195/ 19.06.2017;

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

 La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – răspunderea pentru corectitudinea informatiilor puse la dispoziţia autoritaţii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

 Proiectul propus nu necesită parcurgerea celorlalte etape ale procedurii de evaluare adecvată .

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Şef Serviciu CFM, Ing.Elena MICU**

Intocmit, Camelia Ionescu

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**